Diari Oficial de la Generalitat Valenciana


Sumari del DOGV 9103, del 09-06-2021 (2021/6412)

Extracte de la Resolució de 3 de juny de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual es convoquen per a l'exercici 2021 les ajudes del Programa d'ajudes al lloguer d'habitatge corresponent al Pla estatal d'habitatge 2018-2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9103

Data del DOGV
:   09-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6412


Data del document
:   03-06-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Extracte

Correcció d'errades

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

Extracte de la Resolució de 3 de juny de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual es convoquen per a l'exercici 2021 les ajudes del Programa d'ajudes al lloguer d'habitatge corresponent al Pla estatal d'habitatge 2018-2021. [2021/6412]  
Extracte de la Resolució de 3 de juny de 2021, de la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, per la qual es convoquen per a l'exercici 2021 les ajudes del Programa d'ajudes al lloguer d'habitatge corresponent al Pla estatal d'habitatge 2018-2021. [2021/6412]  
  
BDNS (identif.): 568128.  
De conformitat amb el que es preveu en els articles 17.3.b i 20.8.a, de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
http://www.pap.minhap.gob.es/bdnstrans  
Així mateix, es troba disponible en l'adreça web:  
http://www.habitatge.gva.es  
  
Primer. Objecte i condicions de concessió de les ajudes  
Convocar per a l'exercici 2021 les ajudes regulades en l'Ordre 3/2021, de 13 de maig, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves (DOGV 9088, 20.05.2021), en la modalitat d'Ajudes al lloguer d'habitatge, corresponents al Pla estatal d'habitatge 2018-2021.  
  
Segon. Bases reguladores  
Les bases reguladores es contenen en l'Ordre 3/2021, de 13 de maig, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves corresponents al Pla estatal d'habitatge 2018-2021, publicada en el Diari Oficial de la Generalitat Valenciana en data 20 de maig de 2021. El procediment de concessió serà el de concurrència competitiva.  
  
Tercer. Dotació pressupostària  
Denominació línia: Programa per a ajudes al lloguer d'habitatge  
Finalitat: ajudes lloguer d'habitatge  
Línia de subvenció: S8286000, «Pla estatal d'habitatge 2018-2021»  
  
Import: la quantia total màxima de les ajudes a concedir en l'exercici 2021 serà inicialment de 27.354.760,00 euros, corresponent 8.550.000,00 euros a l'aportació del Ministeri de Transports, Mobilitat i Agenda Urbana i 5.732.840,00 euros a l'aportació de la Generalitat Valenciana.  
  
Quart. Persones beneficiàries  
Persones físiques majors d'edat que reunisquen tots i cadascun dels requisits establits en l'Ordre 3/2021, de 13 de maig, de la Vicepresidència Segona i Conselleria d'Habitatge i Arquitectura Bioclimàtica, i siguen arrendatàries d'un habitatge habitual i permanent situada en la Comunitat Valenciana.  
  
Cinqué. Termini i forma de presentació de sol·licituds  
1. El termini per a la presentació de la sol·licitud d'ajuda s'iniciarà l'endemà a la publicació de la present resolució de convocatòria en el Diari Oficial de la Generalitat Valenciana i finalitzarà el dia 8 de juliol de 2021. L'incompliment del termini de sol·licitud determinarà automàticament l'exclusió de la convocatòria.  
Exclusivament mitjançant formulari emplenat electrònicament: https://www.gvw.es/es/ adjuntant els documents que s'indiquen en la convocatòria. Només es podrà presentar una sol·licitud per habitatge.  
La tramitació del procediment serà telemàtica.  
  
Sisé. Criteris de valoració de les sol·licituds  
Les sol·licituds presentades es baremaran d'acord amb el que es disposa en les bases quarta i novena de l'Ordre 3/2021, de 13 de maig, de la Vicepresidència Segona i Conselleria d'Habitatge i Arquitectura Bioclimàtica, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves (DOGV 9088, 20.05.2021) corresponents al Pla estatal d'habitatge 2018-2021.  
  
Seté. Termini de resolució i notificació  
El termini màxim per a resoldre i publicar la resolució de les sol·licituds que es formulen serà de sis mesos, a comptar des de l'endemà de la publicació de la corresponent resolució de convocatòria.  
La resolució de les ajudes es notificarà mitjançant publicació en el Diari Oficial de la Generalitat Valenciana.  
  
València, 3 de juny de 2021.- La directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana: Pura Peris García.